hotchpotch/miracl-hf-unified huggingface dataset:
মহম্মদ আবিদ খানজী
মহম্মদ আবিদ খানজী (রাজত্বকাল: ১৮২০-১৮২২) বালাসিনোর রাজ্যের চতুর্থ নবাব ছিলেন।
মহম্মদ আবিদ খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার কনিষ্ঠ পুত্র ছিলেন। তাঁর পিতার নাম ছিল নওয়াজ খানজী। ১৮২০ খ্রিস্টাব্দের মে মাসে বালাসিনোর রাজ্যের তৃতীয় নবাব প্রথম মহম্মদ সলাবত খানজীর মৃত্যু হলে তিনি তাঁর উত্তরাধিকারী হিসেবে রাজ্যের নবাব হিসেবে সিংহাসনে আরোহণ করেন। দুই বছর পরে তাঁর জ্যেষ্ঠ ভ্রাতা মহম্মদ এদল খানজী তাঁকে সিংহাসনচ্যূত করেন। তাঁর কন্যার নাম ছিল সর্দার বখতে সাহিবা।
মহম্মদ এদল খানজী
মহম্মদ এদল খানজী (মৃত্যু: ২রা ডিসেম্বর, ১৮৩১) বালাসিনোর রাজ্যের পঞ্চম নবাব ছিলেন।
মহম্মদ এদল খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার জ্যেষ্ঠ পুত্র ছিলেন। তাঁর পিতার নাম ছিল নওয়াজ খানজী। ১৮২২ খ্রিস্টাব্দে বালাসিনোর রাজ্যের চতুর্থ নবাব ও তাঁর কনিষ্ঠ ভ্রাতা মহম্মদ আবিদ খানজীকে সিংহাসনচ্যূত করে তিনি রাজ্যের নবাব হিসেবে সিংহাসনে আরোহণ করেন। তিনি যমুনা বিবি নামক এক মহিলাকে বিবাহ করেন। তাঁদের মহম্মদ জোরাওয়ার খানজী ও মহম্মদ বদর খানজী নামক দুইজন পুত্রের জন্ম হয়।
মহম্মদ জোরাওয়ার খানজী
মহম্মদ জোরাওয়ার খানজী (১৮২৮- ৩০শে নভেম্বর, ১৮৮২) বালাসিনোর রাজ্যের ষষ্ঠ নবাব ছিলেন।
মহম্মদ জোরাওয়ার খানজী বালাসিনোর রাজ্যের পঞ্চম নবাব মহম্মদ আবিদ খানজীর জ্যেষ্ঠ পুত্র ছিলেন। তাঁর মাতার নাম ছিল যমুনা বিবি। ১৮৩১ খ্রিস্টাব্দে ২রা ডিসেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৪৩ খ্রিস্টাব্দ পর্যন্ত মাতার তত্ত্বাবধানে রাজত্ব করেন। তিনি পিতৃব্য মহম্মদ আবিদ খানজীর কন্যা সর্দার বখতে সাহিবাকে বিবাহ করেন। এছাড়া চাঁদ বিবি এবং গাজিন বকশ নামক দুইজন মহিলাকে বিবাহ করেন। তাঁর মহম্মদ মনওয়ার খানজী ও বুধু মিঞা নামক দুইজন পুত্র এবং দোসি বখতে সাহিবা নামক এক কন্যাসন্তান ছিল।
মহম্মদ মনওয়ার খানজী
মহম্মদ মনওয়ার খানজী (১৭ই সেপ্টেম্বর ১৮৪৬- ২৪শে মার্চ, ১৮৯৯) বালাসিনোর রাজ্যের সপ্তম নবাব ছিলেন।
মহম্মদ মনওয়ার খানজী বালাসিনোর রাজ্যের ষষ্ঠ নবাব মহম্মদ জোরাওয়ার খানজীর জ্যেষ্ঠ পুত্র ছিলেন। ১৮৮২ খ্রিস্টাব্দে ৩০শে নভেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। তিনি তিনজন অভিজাত কন্যাকে বিবাহ করেন। তাঁর দ্বিতীয় মহম্মদ জামিয়াত খানজী নামক একজন পুত্র এবং হামির বখতে সাহিবা ও হুসেইন বখতে সাহিবা নামক দুই কন্যাসন্তান ছিল।
দ্বিতীয় মহম্মদ জামিয়াত খানজী
দ্বিতীয় মহম্মদ জামিয়াত খানজী (১০ই নভেম্বর ১৮৯৪- ২রা ফেব্রুয়ারি, ১৯৪৫) বালাসিনোর রাজ্যের অষ্টম নবাব ছিলেন।
দ্বিতীয় মহম্মদ জামিয়াত খানজী বালাসিনোর রাজ্যের সপ্তম নবাব মহম্মদ মনওয়ার খানজীর একমাত্র পুত্র ছিলেন। ১৮৯৯ খ্রিস্টাব্দে ২৪শে মার্চ পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৯৯ খ্রিস্টাব্দ থেকে নাবালক অবস্থায় রাজপ্রতিনিধিদের তত্ত্বাবধানে রাজত্ব করার পর তিনি ১৯১৫ খ্রিস্টাব্দের ৯ই নভেম্বর পূর্ণ শাসনক্ষমতা লাভ করেন। তিনি রাজকোট শহরে অবস্থিত রাজকুমার কলেজে শিক্ষালাভ করেন ও দেরাদুন শহরে সামরিক প্রশিক্ষণ লাভ করেন। ১৯৩৩ খ্রিস্টাব্দের ৩০শে আগস্ট আর্থিক গোলযোগের কারণে ব্রিটিশ ভারত সরকারের তরফে তাঁর প্রশাসনিক ক্ষমতা কেড়ে নেওয়া হয় এবং রাজ্যকে ব্রিটিশ সরকারের একজন প্রতিনিধির শাসনাধীনে রাখা হয়। ১৯৩৮ খ্রিস্টাব্দের ফেব্রুয়ারি মাসে তাঁকে রাজ্যের বাইরে বাস করার নির্দেশ দেওয়া হয়।
তিনি ১৯১৫ খ্রিস্টাব্দের ৩১শে অক্টোবর শুভন বখতে সাহিবা, ১৯১৮ খ্রিস্টাব্দে সর্দার বা সাহিবা, ১৯২৯ খ্রিস্টাব্দের ফেব্রুয়ারি মাসে খুরশীদ বেগম সাহিবা এবং ১৯৩০ খ্রিস্টাব্দের ২৫শে ডিসেম্বর জোহরা বেগম সাহিবা নামক চারজন মহিলাকে বিবাহ করেন। তাঁর দ্বিতীয় মহম্মদ সলাবত খানজী নামক এক পুত্র এবং শাহ জাহান বখতে সাহিবা, নূর জাহান বখতে সাহিবা, কমর জাহান বখতে সাহিবা, বদর জাহান বখতে সাহিবা, আখতার জাহান বখতে সাহিবা ও জোহরা জাহান বখতে সাহিবা নামক ছয় কন্যা ছিল।
প্রাচীন ভারতে প্রাণদন্ডের নিয়মকানুন
প্রাচীন হিন্দুরাজ্যে প্রাণদন্ডের অপরাধীদের চারভাবে প্রাণদন্ড হত।
প্রথম, মশানে নিয়ে কালীদেবীর সামনে বলিদান ; দ্বিতীয়, শূলে দেওয়া; তৃতীয়, হাত-পা বেঁধে অগ্নিকুন্ডে নিক্ষেপ; চতুর্থ, জ্যান্ত অবস্হায় মাটিতে পুঁতে ফেলা।অতি সম্ভান্তবংশীয় অপরাধীদের প্রথম উপায়ে প্রাণদন্ড হত। আর মহাব্যাধিযুক্ত অপরাধীদের চতুর্থ উপায়ে প্রাণদন্ড হত।
প্রথম ও চতুর্থ উপায়ে দন্ডিত রোমথা হত না।দ্বিতীয় ও তৃতীয় প্রকারের অপরাধীদের মধ্যে যাদের সবল ও সুস্থ দেহ দেখাত, চিকিত্সকরা তাদের রাজার কাছে নিয়ে গিয়ে 'রোমথা' করতেন।এদের কপালে উল্কি দ্বারা 'রোমথা' শব্দটি চিরস্থায়ীভাবে লিখে দেওয়া হত।রোমথাদের দেহ ও প্রাণ কবিরাজের সম্পূর্ণ স্বেচ্ছাধীন ছিল।ওষুধের গুণাগুণ পরীক্ষার জন্য কবিরাজরা তাদের দেহ ব্যবহার করতেন।
দ্বিতীয় মহম্মদ সলাবত খানজী
দ্বিতীয় মহম্মদ সলাবত খানজী (জন্ম:২০শে মে ১৯৪৪) বালাসিনোর রাজ্যের নবম ও অন্তিম নবাব ছিলেন।
দ্বিতীয় মহম্মদ সলাবত খানজী বালাসিনোর রাজ্যের অষ্টম নবাব দ্বিতীয় মহম্মদ জামিয়াত খানজীর পুত্র ছিলেন। তার মাতার নাম ছিল জোহরা বেগম সাহিবা। ১৯৪৪ খ্রিস্টাব্দে ২রা ফেব্রুয়ারি পিতার মৃত্যু হলে নাবালক অবস্থায় তিনি রাজ্যের নবাব হিসেবে সিংহাসনে আরোহণ করেন ও রাজপ্রতিনিধিদের তত্ত্বাবধানে রাজত্ব করার অধিকার লাভ করেন। ১৯৪৭ খ্রিস্টাব্দে তাঁর রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। ১৯৪৮ খ্রিস্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিস্টাব্দের ২৮শে ডিসেম্বর ভারত সরকার সংবিধান সংশোধন করে তাঁর নবাব পদের বিলোপ ঘটায়। তিনি ১৯১৮ খ্রিস্টাব্দে ফরহাত সুলতানা বেগম সাহিবা নামক এক অভিজাত মহিলাকে বিবাহ করেন। তাঁদের সুলতান মহম্মদ সালাউদ্দীন খানজী নামক এক পুত্র এবং মেহের আফশার সুলতানা বখতে সাহিবা, অঞ্জুম সুলতানা বখতে সাহিবা ও আহিল্যা সুলতানা বখতে সাহিবা নামক তিন কন্যা ছিল।
বালাসিনোর রাজ্য
বালাসিনোর (গুজরাটি: બાલાસિનોર) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৮ খ্রিষ্টাব্দে এই রাজ্যকে ভারতীয় প্রজাতন্ত্রে অন্তর্ভুক্ত করা হয়।
১৭৫৮ খ্রিস্টাব্দের ২৮শে সেপ্টেম্বর জুনাগড় রাজ্যের প্রথম নবাব প্রথম মহম্মদ বাহাদুর খানজীর মৃত্যু হলে তাঁর দ্বিতীয় পুত্র সর্দার মহম্মদ খানজী বালাসিনোর রাজ্য প্রথম স্বাধীন নবাব হিসেবে আত্মপ্রকাশ করেন। তাঁর পৌত্র ও রাজ্যের তৃতীয় নবাব প্রথম মহম্মদ সলাবত খানজী অপুত্রক অবস্থায় মৃত্যুবরণ করলে তাঁর দৌহিত্র মহম্মদ আবিদ খানজী সিংহাসনে আরোহণ করেন। ১৮২২ খ্রিস্টাব্দে মহম্মদ আবিদ খানজীর জ্যেষ্ঠ ভ্রাতা তাঁকে সিংহাসনচ্যুত করে পরবর্তী নবাব হিসেবে সিংহাসনে আরোহণ করেন। পরবর্তী নবাবদের মধ্যে অধিকাংশই নাবালক অবস্থাউয় সিংহাসন লাভ করেন এবং তাঁদের রাজত্বের অধিকাংশ সময় রাজপ্রতিনিধিদের তত্ত্বাবধানে শাসন করেন। রাজ্যের অন্তিম নবাব দ্বিতীয় মহম্মদ সলাবত খানজী সিংহাসনে আরোহণ করার তিন বছরের মাথায় ভারত স্বাধীনতা লাভ করে। ১৯৪৭ খ্রিস্টাব্দে তাঁর রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। তাঁর নাবালকত্বের কারণে লুনাওয়াড়ার মহারাজা তাঁর হয়ে বালাসিনোর রাজ্যের অন্তর্ভুক্তিকরণের স্বাক্ষর করেন। ১৯৪৮ খ্রিস্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিস্টাব্দের ২৮শে ডিসেম্বর ভারত সরকার সংবিধান সংশোধন করে তাঁর নবাব পদের বিলোপ ঘটায়।
বালাসিনোর রাজ্যের নবাবরা বাবি রাজবংশের একটি প্রশাখার অন্তর্গত। পরিবারগত দিক থেকে তাঁরা জুনাগড় রাজ্যের নবাবদের সঙ্গে সম্পর্কযুক্ত। বালাসিনোরের নবাবদের তালিকা নিম্নে প্রদত্ত হল-
কৌলীন্য প্রথা
সম্মানলাভার্থে প্রজারা সৎপথে চলবে, এই উদ্দেশ্যে বল্লালসেন কৌলিন্য প্রথা সৃষ্টি করেছিলেন। শ্রোত্রিয়দের মধ্যে যাঁরা নবগুণবিশিষ্ট ছিলেন, বল্লাল তাঁদের কুলীন উপাধি দিয়েছিলেন। এই নবগুণগুলো হল : আচার, বিনয়, বিদ্যা, প্রতিষ্ঠা, তীর্থ দর্শন, নিষ্ঠা, শান্তি, তপ ও দান। এগুলি 'কুল লক্ষণ' নামে পরিচিত।
বাংলায় কৌলণ্য প্রথার প্রবর্তনকারী বল্লাল সেন।
বৈদ্যদের মধ্যে যারা ধার্মিক ও গুণবান এবং কায়স্থদের মধ্যে যারা শ্রোত্রিয়দের পরিচারক-সন্তান তারা কুলীন উপাধি পেয়েছিলেন।এভাবে ঘোষ, বসু, গুহ ও মিত্র বংশীয়রা কায়স্থরা কুলীন হল; তিলী, তাঁতি, কামার, কুমোর প্রভৃতি সৎশূদ্রদের গুণ ও সঙ্গতি দেখে বল্লাল তাদের শ্রেষ্ঠ লোকদের কুলীন করেছিলেন, এরাই মানী বা পরামানিক নামে পরিচিত হয়। 
বল্লাল নিয়ম করেছিলেন যে, প্রতি ছত্রিশ বছরের শেষে এক এক বার বাছাই হবে, এবং গতে গুণ ও কর্ম অনুযায়ী কুলীন ও অকুলীন নির্বাচিত হবে।সুতরাং কুলমর্যাদা লাভার্থে সবাই ধার্মিক ও গুণবান হতে চেষ্টা করবে।বল্লালের সেই আশা প্রথম প্রথম সফল হলেও লক্ষণসেন কৃত ব্যবস্থায় তা বংশানুক্রমিক হয়ে গিয়ে দুর্বিষহ হয়ে ওঠে।
কৌলিন্য প্রথার সৃষ্টি সম্বন্ধে ভিন্ন ভিন্ন কুলশাস্ত্রে বিভিন্ন মত দেখা যায়।ঈশ্বরচন্দ্র বিদ্যাসাগর, রামগতি তর্করত্ন প্রভৃতি বিজ্ঞ রাঢ়ীয় পন্ডিতেরা বল্লাল সেনকেই কৌলিন্যের সৃষ্টিকর্তা বলেছেন।অথচ কোন কোন রাঢ়ীয় কুল শাস্ত্রে ধরাধর কর্তৃক রাঢ়ীয় শ্রোত্রিয় মধ্যে কুল মর্যাদা সৃষ্টি দেখা যায়।বাচস্পতি মিশ্র কৃত কুল শাস্ত্রের সাথে বারেন্দ্র কুল শাস্ত্রের কিছু ঐক্য আছে।
শান্ডিল্য গোত্রীয় বন্ধ্যঘাটিগ্রামবাসী, কাশ্যপ গোত্রীয় চট্টগ্রামবাসী, ভরদ্বাজ গোত্রিয় মুখুটিগ্রামী, সাবর্ণী গোত্রীয় গাঙ্গুলি ও কুন্দলাল গ্রামী এবং বাৎস্য গোত্রীয়, ঘোষাল, কাঞ্জিলাল এবং পুতিতুন্ড এই আট গ্রামীরা রাঢ়ীয় কুলীন ব্রাহ্মণ।
কৌলিন্য মর্যাদা বাঙালীদের জীবনাধিক গুরুতর গণ্য ছিল।অনেকে সর্বস্ব বিক্রয় করে কুলমর্যাদা রক্ষা করতেন।কেউ কেউ অশীতিপর বৃদ্ধের সাথে সপ্তবর্ষীয় কন্যার বিবাহ দিয়ে কুল বাঁচাতেন।এমনকী রাঢ়ীয় ব্রাহ্মণদের মধ্যে অনেক সময় কুল মর্যাদা রক্ষায় ধর্মশাস্ত্রের বিধান লঙ্ঘিত হত এবং পঞ্চাশ বছর বয়স্কা কুমারীকে দশবর্ষীয় বালকের সাথে নামমাত্র বিবাহ দিয়ে কুলমর্যাদা অক্ষুণ্ণ রাখতে হত।পঞ্চদশ শতাব্দীর শুরু থেকে অষ্টাদশ শতাব্দীর শেষ অবধি সুদীর্ঘ চারশ বছর বল্লালী কুলমর্যাদাই উচ্চ শ্রেণীর বাঙালীদের জীবনের প্রধান লক্ষ্য ছিল।
বঙ্গরাজ দেবপাল গৌড় নগর থেকে কয়েক ঘর কায়স্থ এনে বঙ্গদেশে স্থাপন করেন।তাদের সঙ্গে তিনি বিবাহ আদান প্রদান করে নিজে তাদের সমাজে মিলিত হন।সেই বঙ্গজ কায়স্থরা দুই ভাগে ভাগ হয়ে বঙ্গজ ও দক্ষিণ রাঢ়ী কায়স্থ বলে পরিগণিত হয়।এদেরকে বল্লাল কৌলিন্য মর্যাদা দেন।
বল্লাল সেন কনৌজের ভট্টশালীগ্রাম-নিবাসী শ্রোত্রিয়দের বসবাসের অসুবিধা দূর করার জন্য নিজের প্রকান্ড রাজ্যের নানা স্থানে পাঠিয়ে তাঁদের ভরণ-পোষণের যোগ্য ব্রহ্মত্র দিয়েছিলেন।এদের মধ্যে একশ ঘর গঙ্গার বাম পারে বরেন্দ্রভূমিতে বাসস্থান পেয়ে বারেন্দ্র ব্রাহ্মণ নামে খ্যাত হন আর ছাপ্পান্ন ঘর গঙ্গার অপর পারে রাঢ়দেশে ব্রহ্মত্র লাভ করে রাঢ়ী ব্রাহ্মণ আখ্যা প্রাপ্ত হন।রাঢ়ী ও বারেন্দ্র বিভাগ ব্রাহ্মণ ছাড়াও বৈদ্য, কায়স্থ ও অধিকাংশ অপর জাতীর মধ্যেও ছিল।
শেরেবাংলা নগর থানা
শেরেবাংলা নগর বাংলাদেশের ঢাকা জেলার একটি থানা। এটি আগারগাঁও এর নিকটে এবং বাংলাদেশের জাতীয় সংসদ ভবন এই এলাকায় অবস্থিত। বাঙালি রাজনীতিবিদ এবং বিংশ শতাব্দীর প্রথমার্ধে বাঙালি কূটনীতিক হিসেবে বেশ পরিচিত শেরেবাংলা আবুল কাশেম ফজলুল হকের নামানুসারে এই এলাকার নামকরণ করা হয়। বিভিন্ন গুরুত্বপূর্ণ সরকারি, বেসরকারি প্রতিষ্ঠান, ব্যাংক-বীমা প্রতিষ্ঠানের জন্য এই স্থানটি গুরুত্বপূর্ণ।
শেরেবাংলা নগর থানার অবস্থান হচ্ছে -এ।
আগস্ট ৪, ২০০৯ সালে তেজগাঁও, কাফরুল ও মোহাম্মদপুর এই তিন থানার অংশ নিয়ে শেরেবাংলা নগর থানা গঠন করা হয়।জাতীয় সংসদ ভবন
বির আল আরওয়াহ
বির আল আরওয়াহ হল প্রাকৃতিক ও মানব নির্মিত একটি গুহা। এটি জেরুজালেমের কুব্বাত আস সাখরার অভ্যন্তরের সাখরার নিচে অবস্থিত।
সাখরার দক্ষিণপূর্ব দিকে এর প্রবেশপথ অবস্থিত।
গুহার ভেতরের কক্ষটি মোটামুটি বর্গাকার এবং উচ্চতা ১.৫ থেকে ২.৫ মিটার। এখানে বৈদ্যুতিক বাতি ও পাখা রয়েছে।
মুহাম্মাদ (২০১৫-এর চলচ্চিত্র)
মুহাম্মদ: দ্য ম্যাসেঞ্জার অব গড ২০১৫ সালে মুক্তিপ্রাপ্ত একটি ইরানি চলচ্চিত্র। এই চলচ্চিত্রটি পরিচালনা করেছেন মাজিদ মাজিদি। ইসলামের পয়গম্বর মুহাম্মদের জীবন নিয়ে নির্মিত ৩ পর্বের ধারাবাহিক চলচ্চিত্রসমূহের প্রথম পর্ব এটি। মুহাম্মদের শৈশবের উপর ভিত্তি করে রচিত হয়েছে এর কাহিনী। এটি এখন পর্যন্ত ইরানের সবচেয়ে বেশি বাজেটের চলচ্চিত্র হিসেবে বিবেচিত। চলচ্চিত্রটির চিত্রগ্রহণ করেছেন ভিত্তেরিও স্টোরারো এবং আবহসঙ্গীত পরিচালনা করেছেন এ. আর. রহমান।
দ্বিতীয় জওয়ান মর্দ খান
দ্বিতীয় জওয়ান মর্দ খান বা মহম্মদ কামালউদ্দীন খান (মৃত্যু: ১৭৬৫) রাধনপুর রাজ্যে বাবি রাজবংশের দ্বিতীয় নবাব ছিলেন।
মহম্মদ কামালউদ্দীন খান রাধনপুরের প্রথম নবাব প্রথম জওয়ান মর্দ খানের জ্যেষ্ঠ পুত্র ছিলেন। ১৭২৯ খ্রিস্টাব্দে পিতার মৃত্যুর পরে ৭০০ জন জাঠের মনসবদারী লাভ করেন এবং জওয়ান মর্দ খান উপাধি লাভ করেন। তিনি ১৭৩০ থেকে ১৭৩৩ খ্রিস্টাব্দ পর্যন্ত বড়নগর, ১৭৩৩ থেকে ১৭৩৪ খ্রিস্টাব্দ পর্যন্ত বীরঙ্গম এবং ১৭৩৪ থেকে ১৭৩৮ খ্রিস্টাব্দ পর্যন্ত কড়ি ও বিজাপুরের ফৌজদার হিসেবে নিযুক্ত হন। ১৭৪২ থেকে ১৭৫৩ খ্রিস্টাব্দ পর্যন্ত তিনি আহমেদাবাদের নায়েব এবং ১৭৪৩ খ্রিস্টাব্দে গুজরাটের নায়েব সুবেদারের দায়িত্ব পালন করেন। ১৭৫৩ খ্রিস্টাব্দে তাঁকে বালাসিনোর, খেড়া ও গোঘা অঞ্চলের জায়গীর প্রদান করা হয়। তিনি আহমেদাবাদ শহরে মারাঠা সৈন্যদের একটি অবরোধ প্রতিরোধ ও আক্রমণের বিরুদ্ধে প্রতিরক্ষার দায়িত্বে ছিলেন, কিন্তু পরে শহর সমর্পণ করতে বাধ্য হন। ১৭৫৩ খ্রিস্টাব্দের ৩০শে মার্চ তাঁকে ক্ষতিপূরণ হিসেবে পত্তন, বড়নগর, সামি, মুনিপুর, থরড়, বিশালনগর, খেরালু, রাধনপুর, বিজাপুর ও থরওয়ারাহ প্রভৃতি অঞ্চলের জায়গীর প্রদান করা হয়। তাঁর মহম্মদ গাজীউদ্দীন খান ও মহম্মদ নজমউদ্দীন খান নামক দুইজন পুত্র এবং সর্দার বখতে সাহিবা নামক একজন কন্যা ছিল।
প্রথম জওয়ান মর্দ খান
প্রথম জওয়ান মর্দ খান বা মহম্মদ খান-ই-জাহান (মৃত্যু: ২৭শে জুলাই, ১৭২৯) রাধনপুর রাজ্যে বাবি রাজবংশের প্রথম নবাব ছিলেন।
মহম্মদ খান-ই-জাহান গুজরাটের নায়েব সুবেদার সফদর খানের তৃতীয় পুত্র ছিলেন। ১৭১৫ থেকে ১৭২৯ খ্রিস্টাব্দ পর্যন্ত তিনি রাধনপুরের ফৌজদারের দায়িত্ব পালন করেন। ১৭১৬ খ্রিস্টাব্দে তিনি জওয়ান মর্দ খান উপাধি লাভ করেন ও ১৭২৯ খ্রিস্টাব্দে নওয়াব উপাধি লাভ করেন। বালোরের যুদ্ধে আহত হয়ে ১৭২৯ খ্রিস্টাব্দের ২৭শে জুলাই তিনি মৃত্যুবরণ করেন। তাঁর মহম্মদ কামালউদ্দীন খান নামক এক পুত্র ছিল যিনি পরে দ্বিতীয় জওয়ান মর্দ খান উপাধি গ্রহণ করে পরবর্তী নওয়াব হন।
মহম্মদ নজমউদ্দীন খান
মহম্মদ নজমউদ্দীন খান (মৃত্যু: ১৭৮৭) রাধনপুর রাজ্যে বাবি রাজবংশের তৃতীয় নবাব ছিলেন।
মহম্মদ নজমউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের কনিষ্ঠ পুত্র ছিলেন। ১৭৬৫ খ্রিস্টাব্দে পিতার মৃত্যুর পরে তিনি সিংহাসন লাভ করেন। তাঁর কামাল বখতে সাহিবা নামক একজন কন্যা ছিল।
মহম্মদ গাজীউদ্দীন খান
মহম্মদ গাজীউদ্দীন খান (মৃত্যু: ১১ই মে, ১৮১৩) রাধনপুর রাজ্যে বাবি রাজবংশের চতুর্থ নবাব ছিলেন।
মহম্মদ গাজীউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের জ্যেষ্ঠ পুত্র ছিলেন। ১৭৬৫ খ্রিস্টাব্দে পিতার মৃত্যুর পর মুনিপুর ও সামি অঞ্চলের শাসনভার লাভ করেন। ১৭৮৭ খ্রিস্টাব্দে কনিষ্ঠ ভ্রাতা মহম্মদ নজমউদ্দীন খানের মৃত্যুর পরে তিনি সিংহাসন লাভ করেন। ১৮১১ খ্রিস্টাব্দের ২৭শে মার্চ জ্যেষ্ঠ পুত্র প্রথম মহম্মদ শের খান তাঁকে জোরপূর্বক সিংহাসনচ্যুত করেন। এছাড়া তাঁর মহম্মদ কামালউদ্দীন খান নামক এক পুত্র ও বখতে সাহিবা নামক একজন কন্যা ছিল।
মোবাইল কম্পিউটিং
মোবাইল কম্পিউটিং হল যেখানে কম্পিউটার ব্যবহারের স্বাভাবিক সময় পরিবাহিত হবে বলে আশা করা হয়। 
মোবাইল কম্পিউটিংএ , মোবাইল হার্ডওয়্যার, এবং মোবাইল সফ্টওয়্যার জড়িত থাকে। যোগাযোগ প্রযুক্তির মধ্যে আছে তদর্থক এবং পরিকাঠামো নেটওয়ার্ক সেইসাথে যোগাযোগ বৈশিষ্ট্য, , তথ্য বিন্যাস এবং প্রযুক্তি। হার্ডওয়্যার মোবাইল ডিভাইস বা ডিভাইস উপাদান রয়েছে। সফ্টওয়্যার মোবাইল অ্যাপ্লিকেশনের প্রয়োজনীয়তা পূরণ করে।
মসজিদে কুবা
মসজিদে কুবা বা কুবা মসজিদ (আরবি:مسجد قباء) সৌদি আরবের মদিনায় অবস্থিত। এটি ইসলামের প্রথম মসজিদ। হিজরতের পর মুহাম্মদ (সা) এই মসজিদের ভিত্তি স্থাপন করেন। এখানে তিনি বেশ কিছুদিন অবস্থান করেছিলেন।
জুমার নামাজ
জুমার নামাজ ( "", "শুক্রবারের সালাত") ইসলামের অন্যতম একটি নামাজ। جُمُعَة (জুমু'আহ) শব্দটি আরবী । এর অর্থ একত্রিত হওয়া, সম্মিলিত হওয়া, কাতারবদ্ধ হওয়া । যেহেতু, সপ্তাহের নির্দিষ্ট দিন শুক্রবারে প্রাপ্তবয়স্ক মু'মিন-মুসলমান একটি নির্দিষ্ট সময়ে একই স্থানে একত্রিত হয়ে জামা'আতের সাথে সে দিনের যুহরের নামাজের পরিবর্তে এই নামাজ ফরযরূপে আদায় করে, সে জন্য এই নামাযকে "জুমু'আর নামায" বলা হয়। সময় একই হলেও যোহরের সাথে জুমার নামাজের নিয়মগত কিছু পার্থক্য রয়েছে।
কোরআনে উল্লেখ করা হয়েছে:
জুমার নামাজে দুই রাকাত ফরজ রয়েছে। এছাড়া ফরজ নামাজের পূর্বে চার রাকাত কাবলাল জুমআ এবং পরে চার রাকাত বা'দাল জুমআ (সুন্নাত নামাজ) আদায় করতে হয়। যোহরের মত ব্যক্তি চাইলে এসময় অতিরিক্ত নফল নামাজ আদায় করতে পারে। তবে এসকল নফল নামাজ জুমার অংশ হিসেবে পড়া হয় না এবং তা আবশ্যকীয়ও নয় বরং ব্যক্তি তা স্বেচ্ছায় করতে পারে এবং না করলে তার দোষ হয় না।
জুমার নামাজ জামাতের সাথে আদায় করা আবশ্যিক এবং তা একাকী আদায় করার নিয়ম নেই। কুরআনে জুমার নামাজের সময় হলে কাজ বন্ধ করে নামাজের জন্য মসজিদে যাওয়ার প্রতি তাগিদ দেয়া হয়েছে। তবে কোনো ব্যক্তি যদি কারণবশত (যেমন খুব অসুস্থ ব্যক্তি) জুমা আদায় করতে না পারে তবে তার ক্ষেত্রে যুহরের নামাজ আদায় করা নিয়ম। তাছাড়া কিছু ক্ষেত্রে সুস্থ ব্যক্তির উপর, যেমন মুসাফির অবস্থায় জুমার আবশ্যকতা থাকে না এবং সেক্ষেত্রে যুহরের নামাজ আদায় করলে তা গ্রহণীয় হয়। তবে মুসাফির চাইলে জুমা আদায় করতে পারে।
জুমার অন্যতম গুরুত্বপূর্ণ বিষয় হল খুতবা। এতে ইমাম সমসাময়িক বিভিন্ন বিষয়ে গুরুত্বপূর্ণ বিষয়ে আলোচনা ও কুরআন-হাদীসের আলোকে দিকনির্দেশনা দেন। যে ইমাম খুতবা দেন তাকে বলা হয় খতিব। এসময় দুইটি খুতবা দেয়া হয়। দুই খুতবার মাঝখানে অল্প কিছু সময়ের বিরতি নেয়া হয়। মসজিদের প্রতিদিনের ইমাম খুতবা দিতে পারেন বা জুমার দিন বিশেষ কেউ খুতবা দিতে পারেন। খুতবা সাধারণত আরবি ভাষায় দেয়া হয়। তবে কিছু স্থানে স্থানীয় ভাষায় খুতবা দেয়ার প্রথা দেখা যায়।
মসজিদ আল কিবলাতাইন
মসজিদ আল কিবলাতাইন (المسجد القبلتین) (দুই কিবলার মসজিদ) সৌদি আরবের মদিনায় অবস্থিত একটি মসজিদ। ঐতিহাসিক দিক থেকে এই মসজিদ গুরুত্বপূর্ণ। এখানে নামাজ পড়ার সময় মুহাম্মদ (সা) এর কাছে কিবলা পরিবর্তনের নির্দেশের ওহি আসে। এরপর তার সাথে জামাতে নামাজে দাঁড়ানো মুসল্লিরাও জেরুজালেম থেকে মক্কার দিকে ফিরে যায়। এ ঘটনা থেকে এর এরূপ নামকরণ করা হয়েছে। পূর্বে এই মসজিদে দুইটি মিহরাব ছিল। সাম্প্রতিক সময়ে মসজিদের পুনর্নির্মাণের সময় জেরুজালেমমুখী মিহরাব সরিয়ে নেয়া হয়েছে। এটি পৃথিবীর প্রাচীন মসজিদগুলোর অন্যতম।
ইন্টেল ৪০০৪
ইন্টেল ৪০০৪ ("চার হাজার চার") একটি ৪-বিট কেন্দ্রীয় প্রক্রিয়াকরণ ইউনিট (সিপিইউ) যা ইন্টেল কর্পোরেশন কর্তৃক ১৯৭১ সালে মুক্তি পায়। এটি ছিল প্রথম মাইক্রোপ্রসেসর হিসেবে বাজারে প্রথম সাধারণ উদ্দেশ্য প্রোগ্রামযোগ্য মাইক্রোপ্রসেসর। এপ্রিল ১৯৭০ সালে এর চিপ নকশা শুরু হয়, যখন ফেদেরিকো ফ্র্যাগিন ইন্টেল যোগদান করেন, এবং এটি তার নেতৃত্বে জানুয়ারি ১৯৭০ সালে সম্পন্ন হয়। সম্পূর্ণ কর্মক্ষম ৪০০৪-এর প্রথম বাণিজ্যিক বিক্রয় সংঘটিত হয় জাপানের বুসিকম কর্পোরেশনে মার্চ ১৯৭১ সালে, যা একে কাস্টম চিপ হিসাবে নকশা এবং নির্মিত করে। একই বছর নভেম্বরের মধ্যবর্তী সময়ে, ভবিষ্যদ্বাণীপূর্ণ বিজ্ঞাপনের মাধ্যমে ""সমন্বিত ইলেকট্রনিক্সে একটি নতুন যুগের ঘোষণা করে"", ৪০০৪ সাধারণ বাজারে বাণিজ্যিকভাবে সহজলভ্য করা হয়। ৪০০৪ সম্পূর্ণরূপে একটি ছোট চিপের মধ্যে একত্রিত ইতিহাসের প্রথম সিপিইউ।
4004 এর প্রথম উল্লেখিত পাবলিক বিজ্ঞাপন ছিল নভেম্বর ১৫ একটি "ইলেক্ট্রনিক নিউজ", ১৯৭১ সংস্করণে, যদিও অসমর্থিত রিপোর্টের হিসাবে ১৯৭১ সালের মার্চে প্রথম প্রসবের তারিখ করা হয়। ১৬ পিন সিরামিক ডুয়াল ইন লাইন প্যাকেজ, ৪০০৪ প্রথম বাণিজ্যিকভাবে উপলব্ধ কম্পিউটারের প্রসেসর এবং পরিকল্পিত পূর্বে অর্ধপরিবাহী মেমরি চিপ তৈরি করেছে যা চিপ সৃষ্টিকর্তা ইন্টেল, দ্বারা নির্মিত ছিল। চিপ প্রধান ডিজাইনার নকশা পদ্ধতি, সিলিকন ভিত্তিক চিপ নকশা তৈরির জনক ছিল ফেদেরিকো ফ্র্যাগিন। 
বুযিকম কার্যক্রমের ১০০১ স্থাপত্য মডেল অনুসরণ করে, সমন্বিত প্রিন্টার সঙ্গে তাদের বুযিকম ১৪১-পিএফ ক্যালকুলেটর ব্যবহারের জন্য তাদের নিজস্ব পরিকল্পিত এলএসআই চিপসেট, যা ছিল বিশ্বের প্রথম তাব্লেতপ প্রোগ্রামযোগ্য ক্যালকুলেটর। ১৯৬৫ সালে চালু হয়, এবং তা উৎপাদন ও বিকাশিত হয় ইন্টেলের মাধ্যমে। তবে, ইন্টেলের এটা সিরিয়াল স্মৃতি আরো উপাদান প্রয়োজন থেকে, খুব জটিল ছিল, এবং ইন্টেল এর নিজস্ব 16-পিন আদর্শ থেকে 40 পিন, বিভিন্ন প্যাকেজিং মান ব্যবহার করা হবে এবং তাই এটি একটি নতুন নকশা মান 16-পিন চোবান প্যাকেজিং সঙ্গে উত্পাদিত যে প্রস্তাব করা হয়েছে নির্ধারিত এবং হ্রাস নির্দেশ সেট উন্নত করা. [9] ব্যবহার করে ইন্টেল এর সদ্য উন্নত ডাইনামিক মেমরি।
ট্রান্সজর্ডান আমিরাত
ট্রান্সজর্ডান আমিরাত (Arabic: '), এছাড়াও ট্রান্সজর্ডান এবং ট্রান্সজর্ডানিয়া বলেও পরিচিত, ছিল ১৯২১ সালে প্রতিষ্ঠিত একটি ব্রিটিশ প্রটেক্টরেট। কায়রো সম্মেলনের পর মেন্ডেটরি ইরাকের মত হাশিমি রাজবংশ এই প্রটেক্টরেট শাসন লাভ করে। এই অঞ্চল সরকারিভাবে ফিলিস্তিনে ব্রিটিশ মেন্ডেটের আওতাধীন ছিল। তবে মেন্ডেটরি প্যালেস্টাইন থেকে এর শাসন সম্পূর্ণ স্বায়ত্ত্বশাসিত ছিল। ১৯৪৬ সালে আমিরাত স্বাধীন রাষ্ট্রে পরিণত হয়। ১৯৪৮ সালে ট্রান্সজর্ডানের নাম বদলে জর্ডান হাশিমি রাজতন্ত্র রাখা হয়।
ভিলহেল্ম ভাইৎলিং
ভিলহেল্ম ভাইৎলিং (); (৫ অক্টোবর, ১৮০৮ - ২৪ জানুয়ারি, ১৮৭১) ছিলেন জার্মান কারুশিল্পী এবং উনিশ শতকের বিপ্লবী। তিনি মার্কিন যুক্তরাষ্ট্রে দর্জি শ্রমিক, সমাজ কর্মী এবং আবিষ্কারক হিসেবে কাজ করতেন।
মার্কসবাদী দর্শনের উঠতি ছাত্র কার্ল মার্কস এবং ফ্রিডরিখ এঙ্গেলস দ্বারা প্রশংসিত ও সমালোচিত হয়েছিলেন এই ভাইৎলিং। তাঁরা তাঁকে জার্মান কল্পলৌকিক সমাজতন্ত্রের সবচেয়ে বিশিষ্ট প্রতিনিধি। এবং ফুরিয়ে দ্বারা প্রভাবিত প্রতিনিধি হিসেবে উল্লেখ করেছেন। যদিও ফ্রিডরিখ এঙ্গেলস তাঁকে "জার্মান সাম্যবাদের প্রতিষ্ঠাতা" হিসেবে নির্দেশ করেছেন।
ভাইৎলিং ন্যাপরায়ণদের লিগের (League of the Just) নেতা ও তাত্ত্বিক ছিলেন। প্রাক-মার্কস যুগে সমাজতান্ত্রিক চিন্তা গঠনে তাঁর গুরুত্ব কম ছিলো না। র‍্যাডিকাল মহলে তাঁর নাম ছিলো দর্জিদের রাজা। ক্ষুদে বুর্জোয়া ছোট মালিকের শ্রমিকশ্রেণির স্তরে নেমে আসার যে প্রবণতা সে যুগে লক্ষণীয় ছিলো, ভাইৎলিংকে তার এক উদাহরণ ধরা যেতে পারে। স্বশিক্ষিত হলেও তাঁর মেধা ও রচনা ক্ষমতা উপেক্ষণীয় ছিলো না। মার্কস ভাইৎলিং-এর লেখা সম্পর্কে বলেছেন, "সাহিত্যের ক্ষেত্রে জার্মান শ্রমিকশ্রেণির আবেগপূর্ণ ও বুদ্ধিদীপ্ত প্রথম অবদান।" ভাইৎলিং সুইজারল্যান্ডে বসবাস করার সময় ১৮৪২-৪৩ সালে "জার্মান তরুণদের সাহায্যের ডাক" নামে এক জার্মান ভাষায় শ্রমিক সংক্রান্ত পত্রিকা সম্পাদনা করেছিলেন। পরে এর নাম হয়েছিল "তরুণ প্রজন্ম"।
তাঁর প্রধান রচনা ন্যাপরায়ণদের লিগের মুখপত্র গণ্য হয়েছিল।
প্রথম মহম্মদ শের খান
প্রথম মহম্মদ শের খান (মৃত্যু: ১৮২৫) রাধনপুর রাজ্যে বাবি রাজবংশের পঞ্চম নবাব ছিলেন।
প্রথম মহম্মদ শের খান রাধনপুরের চতুর্থ নবাব মহম্মদ গাজীউদ্দীন খানের জ্যেষ্ঠ পুত্র ছিলেন। ১৮১১ খ্রিস্টাব্দের ৭শে মার্চ পিতাকে সিংহাসনচ্যুত করে তিনি নওয়াব উপাধি ধারণ করেন। ১৮১৩ খ্রিস্টাব্দের ১১ই মে ভ্রাতা মহম্মদ কামালউদ্দীন খান মৃত্যুবরণ করলে তিনি মুনিপুর ও সামি অঞ্চলের শাসনভার লাভ করেন। এই বছর ১৬ই ডিসেম্বর ব্রিটিশদের সঙ্গে সন্ধিচুক্তি করে তাঁর রাজ্যকে ব্রিটিশ রক্ষাধীন রাজ্যে পরিণত করেন। তিনি দুইবার বিবাহ করেন। তাঁর একমাত্র পুত্রের নাম ছিল মহম্মদ জোরাওয়ার শের খান।
সৌর শক্তি
সৌর শক্তি হল সূর্যরশ্মিকে কাজে লাগিয়ে বিদ্যুৎ শক্তিতে রুপান্তর করা। দুইভাবে রুপান্তরের এই কাজটি করা হয়ে থাকে- প্রত্যক্ষ ও পরোক্ষভাবে। 
প্রত্যক্ষভাবে সূর্যরশ্মিকে ব্যবহার করাকে ফোটো ভোলটাইক (পিভি) বলা হয়।প্রাথমিকভাবে ছোট ও মাঝারি পরিসরে এর ব্যবহার করা হয়ে থাকে। পরোক্ষভাবে সূর্যরশ্মিকে ব্যবহার করাকে বলা হয় ঘনীভূত সৌর শক্তি বা কনসেনট্রেডেট সোলার পাওয়ার (সিএসপি)।
নিক ভুইয়িচিচ
নিক ভুইয়টসিক (; জন্মঃ ডিসেম্বর ৪, ১৯৮২) একজন অস্ট্রেলিয়ান খ্রিস্টান ধর্মপ্রচারক এবং অনুপ্রেরণাদায়ী বক্তা। বিরল টেট্রা-আমেলিয়া সিনড্রোম() এর কারণে চার হাত-পায়ের অনুপস্থিতিতে তাঁর জন্ম হয়। স্বাভাবিকভাবেই এতে শিশুকাল থেকেই তাঁকে মানসিক ও দৈহিকভাবে সংগ্রাম করতে হয়। নিজের প্রতিবন্ধীতাকে জয় করে মাত্র ১৭ বছর বয়সে তিনি লাইফ উয়িদাউট লিম্বস নামে নিজের একটি অলাভজনক প্রতিষ্ঠান শুরু করেন।
নিক ভুইয়টসিক ২১ বছর বয়সে গ্রিফিথ ইউনিভার্সিটি থেকে হিসাব বিজ্ঞান ও "ব্যবসা পরিকল্পনা" বিষয়ে ব্যাচেলর ডিগ্রী অর্জন করেন।
পরবর্তীতে অনুপ্রেরণামূলুক বক্তব্য দিতে পৃথিবীর বিভিন্ন দেশে ভ্রমণ করেন। তাঁর বক্তব্যে বয়ঃসন্ধিকালীন সময়ের সমস্যা বারবার উঠে এসেছে। তিনি পাঁচ উপমহাদেশের ষাটটি দেশে ঘুরে প্রায় ত্রিশ লাখ মানুষের কাছে নিজের বক্তব্য পৌঁছে দেন।
নিক নিজের কাজ টিভি শো এবং নিজের লেখার মাধ্যমে জনসাধারণের কাছে পৌঁছে দেন। ২০০৫ সালে নিজের দৈনন্দিন জীবনযাত্রার উপর ভিত্তি করে তিনি "Life's Greater Purpose" নামে একটি ডক্যুমেন্টারি চলচ্চিত্রের ডিভিডি বাজারে ছাড়েন। ২০১০ সালে তাঁর রচিত প্রথম বই "Life Without Limits: Inspiration for a Ridiculously Good Life" প্রকাশিত হয়। এছাড়াও যুব সমাজকে লক্ষ্য করে "No Arms, No Legs, No Worries!" নামের একটি ডিভিডি প্রকাশ করেন।
দ্যা বাটারফ্লাই সার্কাস () নামের একটি চলচ্চিত্রে "নিক ভুইয়টসিক" অভিনয় করেছেন। চলচ্চিত্রটি ২০০৯ সালে "Doorpost Film Project's" এ প্রথম পুরস্কার অর্জন করে।
"দ্যা বাটারফ্লাই সার্কাস" চলচ্চিত্রটিতে "উইল" চরিত্রে অনবদ্য অভিনয় করার জন্য ২০১০ সালে "নিক ভুইয়টসিক" "Method Fest Independent Film Festival" এ সেরা অভিনেতা পদক লাভ করেন।
২০০৫ সালে যুব অস্ট্রেলিয়ান অব দ্যা ইয়ার পুরষ্কারের জন্য তিনি মনোনয়ন লাভ করেন।
মহম্মদ জোরাওয়ার শের খান
মহম্মদ জোরাওয়ার শের খান (১৮২২ - ৯ই অক্টোবর, ১৮৭৪) রাধনপুর রাজ্যে বাবি রাজবংশের ষষ্ঠ নবাব ছিলেন।
মহম্মদ জোরাওয়ার শের খান রাধনপুরের পঞ্চম নবাব প্রথম মহম্মদ শের খানের একমাত্র পুত্র ছিলেন। ১৮২৫ খ্রিস্টাব্দে পিতার মৃত্যু হলে তিনি নাবালক অবস্থায় সিংহাসনলাভ করেন। ১৮৩৮ খ্রিস্টাব্দ পর্যন্ত তিনি বিমাতার তত্ত্বাবধানে শাসন করেন। তিনি রাজ্যে শিক্ষার প্রসার ঘটান ও সেচ খাল নির্মাণ করেন। এছাড়া তিনি আম্বাওয়াড়ি, জোরাওয়া এবং মেহমদাবাদ উদ্যান নির্মাণ করিয়ে রাজধানীর সৌন্দর্য্য বৃদ্ধি ঘটান। মহম্মদ বিসমিল্লাহ খান, ফতে জঙ্গ খান, মুর্তজা খান ও নাদির আলি খান তাঁর চার পুত্র ছিলেন।
মহম্মদ বিসমিল্লাহ খান
মহম্মদ বিসমিল্লাহ খান (২৬শে এপ্রিল, ১৮৪৩ - ২০শে ডিসেম্বর, ১৮৯৫) রাধনপুর রাজ্যে বাবি রাজবংশের সপ্তম নবাব ছিলেন।
মহম্মদ বিসমিল্লাহ খান রাধনপুরের ষষ্ঠ নবাব মহম্মদ জোরাওয়ার শের খানের জ্যেষ্ঠ পুত্র ছিলেন। ১৮৭৪ খ্রিস্টাব্দের ৯ই অক্টোবর পিতার মৃত্যু হলে তিনি সিংহাসনলাভ করেন। তিনি রাজ্যের প্রশাসনিক কাজকর্মের উন্নতি সাধন করেন ও বিচারব্যবস্থার আধুনিকীকরণের ব্যবস্থা করেন। এছাড়া তিনি একটি হাসপাতাল, একটি ইংরেজী মাধ্যম ও বেশ কিছু গুজরাটী মাধ্যম বিদ্যালয়, একটি গ্রন্থাগার, কয়েকটি সেচ খাল ও রাজ্যের প্রথম সরকারি ছাপাখানা নির্মাণ করান। দ্বিতীয় মহম্মদ শের খান ও মহম্মদ জালালউদ্দীন খান তাঁর দুই পুত্র ছিলেন।
দ্বিতীয় মহম্মদ শের খান
দ্বিতীয় মহম্মদ শের খান (৮ই জুন, ১৮৮৬ - ২৫শে ফেব্রুয়ারি, ১৯১০) রাধনপুর রাজ্যে বাবি রাজবংশের অষ্টম নবাব ছিলেন।
দ্বিতীয় মহম্মদ শের খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। ১৮৯৫ খ্রিস্টাব্দের ২০শে ডিসেম্বর পিতার মৃত্যু হলে তিনি নাবালক অবস্থায় সিংহাসনলাভ করেন। ব্রিটিশসরকারের পক্ষ থেকে বেশ কয়েকজন আধিকারিকে এই সময় রাজপ্রতিনিধি হিসেবে রাজ্যশাসন করে। ১৮৯৫ খ্রিস্টাব্দের ডিসেম্বর থেকে ১৮৯৬ খ্রিস্টাব্দের এপ্রিল মাস পর্যন্ত ডব্লিউ. বীল, ১৮৯৬ খ্রিস্টাব্দের এপ্রিল থেকে ১৯০০ খ্রিস্টাব্দের জুলাই মাস পর্যন্ত ম্যালকম থমাস লাইড, ১৯০০ খ্রিস্টাব্দের জুলাই মাস থেকে ১৯০১ খ্রিস্টাব্দের ডিসেম্বর মাস পর্যন্ত জর্জ ব্রুডরিক ও'ডোনেল, ১৯০১ খ্রিস্টাব্দের ডিসেম্বর মাস থেকে ১৯০৩ খ্রিস্টাব্দের আগস্ট মাস পর্যন্ত ফ্রেডরিক উইলিয়াম ওডহাইস এবং ১৯০৩ খ্রিস্টাব্দের আগস্ট মাস থেকে ১৯০৭ খ্রিস্টাব্দের এপ্রিল পর্যন্ত নর্মান সিনক্লেয়ার কগহিল ব্রিটিশ রাজপ্রতিনিধি রূপে রাজ্যশাসন করেন। ১৯০৩ খ্রিস্টাব্দে দ্বিতীয় মহম্মদ শের খানকে দিল্লি দরবার স্বর্ণ পদক প্রদান করা হয়। ১৯০৭ খ্রিস্টাব্দের ১৩ই এপ্রিল তিনি পূর্ণ শাসনক্ষমতা লাভ করেন। তিনি রাজ্যে বিনামূল্যে শিক্ষার প্রচলন করেন এবং গোহত্যা নিষিদ্ধ করেন। কলম্বো থেকে অস্ট্রেলিয়া যাওয়ার সমদ্রযাত্রার সময় ১৯১০ খ্রিস্টাব্দের ২৫শে ফেব্রুয়ারি তাঁর মৃত্যু ঘটে।
মহম্মদ জালালউদ্দীন খান
মহম্মদ জালালউদ্দীন খান (২রা এপ্রিল, ১৮৮৯ - ৪ঠা ডিসেম্বর, ১৯৩৬) রাধনপুর রাজ্যে বাবি রাজবংশের নবম নবাব ছিলেন।
মহম্মদ জালালউদ্দীন খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। তিনি রাজকোট শহরের রাজকুমার কলেজ থেকে শিক্ষালাভ করেন। ১৯১০ খ্রিস্টাব্দের ২৫শে ফেব্রুয়ারি জ্যেষ্ঠ ভ্রাতা ও রাজ্যের অষ্টম নবাব দ্বিতীয় মহম্মদ শের খান মৃত্যুবরণ করলে তিনি সিংহাসনলাভ করেন। তিনি রাজ্যে শিক্ষাবিস্তার করা ছাড়াও অভ্যন্তরীণ করপ্রদান ব্যবস্থাকে বাতিল করে রাজ্যের অর্থনীতিকে চাঙ্গা করেন। একজন অসাধারণ অশ্বারোহী ও পোলো খেলোয়াড় হওয়ায় নবাব ১৯১১ খ্রিস্টাব্দে গুজরাট কাপ জয় করেন। ১৯১১ খ্রিস্টাব্দে তাঁকে দিল্লি দরবার স্বর্ণ পদক প্রদান করা হয়। তিনি ১৯১১ খ্রিস্টাব্দের ২০শে জুন হুসেইন বখতে সাহিবা এবং ১৯১৫ খ্রিস্টাব্দের ১১ই মার্চ শাহ বেগম সাহিবা নামক দুই অভিজাত মহিলাকে বিবাহ করেন। তাঁর একমাত্র কন্যা ছিলেন মনভের বখতে সাহিবা।
ক্যাশ (কম্পিউটিং)
কম্পিউটিংয়ের জগতে একটি ক্যাশ ( ) হল একটি উপাদান যা স্বচ্ছভাবে ডাটা জমা করে যাতে করে ভবিষ্যতে সেই ডাটা চাওয়া মাত্র দ্রুততার সাথে প্রেরণ করা যায়। যে ডাটা ক্যাশে জমা থাকে তা হতে পারে আগেই গণনাকৃত ফলাফলের মান বা আসল মানের কপি যা অন্য কোথাও সংরক্ষন করা আছে। যদি চাহিদার ডাটা ক্যাশে থাকে (ক্যাশ হিট), তবে চাহিদাটি সাধারণভাবে ক্যাশ থেকে পড়ে সরবরাহ করা হয়, যা তুলনামূলক দ্রুতগতির হয়। অন্যথায় (ক্যাশ মিস), ডাটাকে পুনরায় গণনা করে বা অন্য কোথাও থেকে (আসল গণনাকৃত সংরক্ষন স্থান) নিয়ে আসা হয়, যা তুলনামূলকভাবে কম গতির হয়ে থাকে। সুতরাং, ক্যাশ থেকে যত বেশি চাহিদামাত্র ডাটা পাওয়া যাবে ততই পুরো সিস্টেমের কার্যক্ষমতা দ্রুত হবে।
কম খরচ এবং সুদক্ষ ডাটা ব্যবহারের কথা মাথায় রেখে ক্যাশ সাধারণত ছোট পরিমানের হয়। তবুও, ক্যাশের কার্যকারিতা কম্পিউটিংয়ের নানা দিকে বিস্তৃত কারণ কম্পিউটার এ্যাপলিক্লেশনগুলোর বৈশিষ্ট্যসূচক স্থানের সূত্র থাকে। যদি ডাটা আবার চাওয়া হয় যা আগেও চাওয়া হয়েছিল সূত্রগূলো অস্থায়ী অবস্থানের প্রকাশ করে। সূত্রগুলো ব্যপনস্থল অবস্থান প্রকাশ করে যদি অনুরোধের ডাটা ডাটার কাছেই অবস্থান করে এবং তা ইতোমধ্যেই চাওয়া হয়েছে।
মূল মেমোরির তুলনায় সিপিইউর নিকটবর্তী ছোট একটি মেমোরি অনেক দ্রুততার সহিত কাজ করতে পারে। ১৯৮০ দশকের পরবর্তী বেশিরভাগ সিপিইউতে একটি অথবা তারও বেশি ক্যাশ ব্যবহার করা হয়েছে এবং বর্তমানের উচ্চ ক্ষমতার ডেস্কটপ, সার্ভারের মাইক্রোপ্রসেসরে অনেকগুলো হয়ত অর্ধ ডজনের কাছাকাছি ক্যাশ ব্যবহার করা হয়। প্রত্যেকটি ভিন্ন ভিন্ন উদ্দেশ্যে। বিশেষ উদ্দেশ্যের ক্যাশের উদাহরণ হল ডি-ক্যাশ (ডাটা ক্যাশ) এবং আই-ক্যাশ (নির্দেশনা ক্যাশ)
নাত
নাত () একপ্রকারের কবিতা যা রাসূল মুহাম্মদ (সা) এর প্রশংসা করে লেখা হয়। দক্ষিণ এশিয়ায় এই প্রচলন জনপ্রিয়। বাংলা, উর্দু, ফারসি ইত্যাদি ভাষায় নাত লেখা হয়।
ঠিক কবে নাতের সূচনা হয়েছিল তা সঠিকভাবে বলা যায় না। সাহাবি হাসসান ইবনে সাবিত ছিলেন মুহাম্মদ (সা) এর সময়কার কবি ছিলেন। ইসলাম গ্রহণের পূর্বেও তিনি কবিতা লিখতেন তবে ইসলাম গ্রহণের পর তার কবিতার ধারায় পরিবর্তন আসে এবং তিনি মুহাম্মদ (সা) এর সম্মানে কবিতা লিখতে থাকেন। মুহাম্মদ (সা) এর বিরুদ্ধে প্রতিপক্ষ কর্তৃক লিখিত কবিতার বিপক্ষে হাসসান কবিতা লিখতেন। তাকে "সানা খাওয়ান" (নাত আবৃত্তিকারক) বলা হত। তাকে এ ব্যাপারে রাসূল নিজে উৎসাহ দিতেন। পরবর্তীতে অন্যান্য কবিরা তার ধারা অনুসরণ করেন।
তালা আল বদরু আলাইনা নাতটি সর্বপ্রাচীন নাত বলে ধরা হয়। মুহাম্মদ (সা) হিজরত করে মদিনায় যাওয়ার পর এই নাতটি গাওয়া হয়েছিল।
নাতকে সাধারণত "নাত শরিফ" বলা হয়। বাংলা, উর্দু, ইংরেজি, তুর্কি, ফারসি, আরবি, পাঞ্জাবি, সিন্ধি ভাষায় এর ব্যবহার রয়েছে।
কাট, কপি এবং পেষ্ট
কম্পিউটার-মানব পারস্পরিক ক্রিয়ায়, কাট এবং পেষ্ট আর কপি এবং পেষ্ট একটি অন্যটির সাথে সম্পর্কিত নির্দেশ যা একটি ব্যবহারকারি ইন্টারফেসের কৌশল লেখা, ডাটা, ফাইল বা বস্তু একজায়গা থেকে অন্য জায়গায় নেয়ার জন্য। সবসময়, ব্যবহারকারিতেক লেখা কাট এবং পেষ্ট করতে হয়। কাট নির্দেশের মাধ্যমে নির্বাচিত ডাটা আসল জায়গা থেকে মুছে ফেলা হয়, যেখানে কপি নির্দেশের মাধ্যমে শুধুমাত্র অনুরূপ প্রতিলিপি তৈরী করা হয়। দুটো নির্দেশেই নির্বাচিত ডাটাকে ক্লিপবোর্ডে রাখা হয়। ক্লিপবোর্ডে রাখা এই ডাটা পরবর্তীতে পেষ্টের মাধ্যমে প্রয়োজনীয় স্থানে বসানো হয়।
নির্দেশের নামগুলো হল একটি ইন্টারফেসের রূপক যা পাতার নকশা মেনুস্ক্রীপ্টের সম্পাদনার ব্যবহারের বাস্তব নিয়মের উপর ভিত্তি করে তৈরি করা।
এই মিথস্ক্রিয়া কৌশলের চিত্রভিত্তিক ব্যবহারকারি ইন্টারফেসের কৌশলের সাথে নিবিড় সমন্ধ রয়েছে, যা নির্দেশক যন্ত্র ব্যবহার করে যেমন মাউস।
তথ্যের অনুরূপ করার সহজ সক্ষমতার ফলে ব্যবহার এবং প্রাসঙ্গিকতাতেও পরিবর্তন এসেছে। এতে গোপনীয়তার বিষয়টিও ভাবিয়ে তোলার মত কারণ স্পর্ষকাতর তথ্য উন্মুক্ত হবার ঝুঁকি থাকে। বিভিন্ন সংজ্ঞা যেমন ক্লোনিং, কপি ফরওয়ার্ড, ক্যারি ফরওয়ার্ড বা রি-ইউজ এই ধরনের তথ্য প্রচার বা বিতরনকে বুঝিয়ে থাকে বিভিন্ন ডকুমেন্টের মাধ্যমে। এবং এর ফলে প্রশাসনিক কর্তৃপক্ষ দ্বারা তা নিয়ন্ত্রনেরও যোগ্য।
উস্তাদ
উস্তাদ (; /ওস্তাদ্‌/, "মালিক" বা "শিক্ষক") এশিয়ার মুসলিমদের মধ্যে ব্যবহৃত একটি সম্মানসূচক উপাধি। ফারসি ভাষা থেকে এটি বাংলা ও উর্দু-হিন্দিসহ ভারতীয় উপমহাদেশের অন্যান্য ভাষা, মধ্য ও পশ্চিম এশিয়ার প্রায় সব তুর্কি ভাষা এবং বিভিন্ন ইরানিয় ভাষায় (যেমন কুর্দি ভাষা) তা প্রবেশ করেছে।
এই উপাধি সাধারণত বহুল পরিচিত শিক্ষক ও শিল্পীদের ক্ষেত্রে ব্যবহৃত হয়। সম্মানসূচক ব্যবহার ছাড়াও এটি সাধারণ অর্থে শিক্ষক বা কোনো বিষয়ে দক্ষ ব্যক্তির ক্ষেত্রেও ব্যবহার হয়। দক্ষিণ এশিয়ায় কিছু মার্শাল আর্টের নির্দেশককেও এই নামে সম্বোধন করা হয়।
ইথারনেট
ইথারনেট হল কম্পিউটার নেটওয়ার্কিং প্রযু্ক্তি পরিবার ল্যান বা লোকাল এরিয়া নেটওয়ার্ক এবং ম্যান বা মেট্রোপলিটন এরিয়া নেটওয়ার্কের জন্য। এটি বাণিজ্যিকভাবে সূচনা করা হয় ১৯৮০ সালে। এটি প্রথম আইইইই ৮০২.৩ মান হিসেবে স্থাপন করা হয় ১৯৮৩ সালে এবং তারপর থেকে উন্নয়ন করা হচ্ছে উচ্চ বিট রেট সমর্থন এবং লম্বা সংযোগের দূরত্বের জন্য। ইথারনেট প্রতিযোগী তারের ল্যান প্রযু্ক্তি যেমন টোকেন রিং, এফডিডিআই এবং আর্কনেট ইত্যাদির দ্বারা প্রতিস্থাপিত হচ্ছে। সমসাময়িক প্রাথমিক বিকল্প ল্যানের মান তারের নয় বরং তারবিহিন ল্যান স্ট্যান্ডার্ড যা আইইইই ৮০২.১১ বা ওয়াইফাই নামে পরিচিত।
ইথারনেট মান বা স্ট্যান্ডার্ড বিভিন্ন ওএসআই বাস্তব স্তরের তারের এবং সংকেতের রূপ অর্ন্তভুক্ত করে ইথারনেটে। আসল ১০বেস৫ ইথারনেট ব্যবহার করত কক্সিয়াল ক্যাবল অংশীদারির মাধ্যম হিসেবে। পরে কক্সিয়াল ক্যাবল প্রতিস্থাপিত হয় টুইস্টেড পেআর এবং ফাইবার অপটিক সংযোগ দ্বারা যেগুলো হাব বা সুইচের সাথে সংযু্ক্ত করা হত। সময়ের সাথে সাথে ইথারনেটের ডাটা স্থানান্তরের গতি বৃদ্ধি পেয়ে শুরুর ৩ মেগাবিট প্রতি সেকেন্ড থেকে বর্তমানে ১০০ গিগাবিট প্রতি সেকেন্ড পর্যন্ত বৃদ্ধি পেয়েছে।
ইথারনেটের মাধ্যমে যোগাযোগকারি যন্ত্রগুলো ডাটার প্রবাহকে ছোট ছোট টুকরায় ভাগ করে যাদের ফ্রেম বলা হয়। প্রতিটি ফ্রেমে থাকে গন্তব্য এবং উৎসের ঠিকানা এবং ভুল নিরক্ষন ডাটা যাতে ডাটার ক্ষতি নিরূপন সম্ভব হয় এবং পুণরায় পাঠানো যায়। ওএসআই মডেল অনুসারে, ইথারনেট ডাটা লিংক স্তর ব্যবহার এবং অন্তভুক্ত করে সেবা প্রদান করে।
সোনো আর্সেনিক ফিল্টার
পানি থেকে মাত্রাতিরিক্ত আর্সেনিক দূর করার কাজে সোনো আর্সেনিক ফিল্টার ব্যবহার করা হয়। সোনো ফিল্টার অত্যন্ত সাফল্যের সাথে পানিতে থাকা আর্সেনিকের মাত্রা কমিয়ে মানবদেহের জন্য গ্রহণযোগ্য মাত্রায় নামিয়ে আনতে পারে। ২০০৬ সালে অধ্যাপক আবুল হুসসাম সোনো ফিল্টার আবিষ্কার করেন। অধ্যাপক হুসসাম একজন বাংলাদেশী ও তিনি যুক্তরাষ্ট্রের ভার্জিনিয়াস্থ জর্জ মেসন বিশ্ববিদ্যালয়ে রসায়ন বিদ্যার শিক্ষক হিসেবে কর্মরত রয়েছেন।
অধ্যাপক হুসসাম তাঁর নিজ মাতৃভূমি বাংলাদেশের বিশেষ করে বাংলাদেশের উত্তারঞ্চলে আর্সেনিক আক্রান্ত রোগীদের আর্থ-সামাজিক অবস্থা বিবেচনা করে এই ফিল্টারটি তৈরি করেন। এ লক্ষ্যে তিনি এমন একটি সস্তা ও সহজলভ্য সমাধান খুঁজে বের করেন যা প্রচলিত আর্সেনিক মুক্ত করার ব্যয়বহুল ও দুষ্প্রাপ্য পদ্ধতির ধারণাকে আমূল পাল্টে দেয়। সোনো ফিল্টার মূলত ভূগর্ভস্থ মাত্রাতিরিক্ত আর্সেনিকযুক্ত পানিকে আর্সেনিক মুক্ত করার কাজে ব্যবহার করা হলেও এই ফিলটার পানি থেকে মাত্রাতিরিক্ত লৌহ, ম্যাঙ্গানিজ ও বিভিন্ন ধরণের ট্রানজিশন মেটাল আয়নও দূর করে।
অধ্যাপক আবুল হুসসাম পানিকে আর্সেনিক মুক্ত করার কাজে বেশ কয়েক বছর গবেষণার পর ও প্রায় ১০০ এরও বেশি প্রোটোটাইপ তৈরি করার পর সোনো ফিল্টার তৈরি করতে সক্ষম হন।
সোনো ফিল্টারের প্রধান অংশ হল পানি থেকে আর্সেনিক পৃথকীকরণে সক্ষম একটি আয়রন ছাঁকনি। এই ছাঁকনিটি অনেকটা চুম্বকের মত কাজ করে পানির আর্সেনিকের সাথে ছাঁকনিতে থাকা লোহার সাথে রাসায়নিক বন্ড গঠন করে। এই ছাঁকনিটির ভর প্রায় ২০ পাউন্ড। এছাড়াও সোনো ফিল্টারে কাঠকয়লা, বালি ও ইটের খোয়া ব্যবহার করা হয়।
অধ্যাপক হুসসাম তাঁর অবদানের স্বীকৃতি স্বরূপ বেশ কয়েকটি জাতীয় ও আন্তর্জাতিক পুরস্কার লাভ করেন। ন্যাশনাল একাডেমি অফ ইঞ্জিনিয়ারিং থেকে ২০০৭ সালে গ্রেইঙ্গার চ্যালেঞ্জ পুরস্কার পান। এই পুরস্কারের আর্থিক মুল্যমান প্রায় ১ মিলিয়ন মার্কিন ডলার। হুসসাম তাঁর পুরস্কারের প্রায় ৭০ শতাংশ দরিদ্র ও অভাবী জনগোষ্ঠীর মাঝে সোনো বিতরণের কাজে ব্যয় করার পরিকল্পনা করেন। সোনো ফিল্টার আবিষ্কারের জন্য ন্যাশনাল একাডেমি অফ ইঞ্জিনিয়ারিং পুরস্কার ছাড়াও আবুল হুসসাম আরও যেসব পুরস্কার লাভ করেন সেগুলো হল
খতিব
খতিব (Arabic خطيب "khaṭīb") খুতবা প্রদানকারীকে বলা হয়ে থাকে। জুমা ও দুই ঈদের নামাজের সময় খুতবা পড়া হয়।
সাধারণত ইমাম খতিবের দায়িত্ব পালন করেন। তবে এই দুটি পদ দুজন ভিন্ন ব্যক্তি পালন করতে পারে। খুতবার জন্য আলাদা কোনো যোগ্যতা প্রয়োজন হয় না। তবে খতিবকে প্রাপ্তবয়স্ক পুরুষ হতে হবে ও অজু অবস্থায় থাকতে হবে।
খুতবা
খুতবা (Arabic: خطبة "khuṭbah", ) হল মসজিদে মুসল্লিদের সামনে প্রদত্ত ধর্মীয় বক্তৃতা। জুমার নামাজ ও দুই ঈদের নামাজে খুতবা পড়া হয়। খুতবা প্রদানকারী ব্যক্তিকে বলা হয় খতিব। সাধারণত খুতবা আরবি ভাষায় প্রদান করা হয়। তবে কিছু স্থানে স্থানীয় ভাষায় খুতবা দেয়ার প্রচলন রয়েছে। পূর্বে শাসকের সার্বভৌমত্বের প্রকাশ হিসেবে খুতবায় তার নাম উচ্চারণ করা হত।
ইজতিহাদ
ইজতিহাদ ( "") একটি ইসলামি পরিভাষা। ইসলামের বিভিন্ন বিষয়ে উলামাদের গবেষণাকে ইজতিহাদ বলা হয়। ইসলামি আইনে সিদ্ধান্ত গ্রহণ প্রক্রিয়ায় ইজতিহাদের প্রয়োগ গুরুত্বপূর্ণ ভূমিকা পালন করেন। ইজতিহাদে সক্ষম ব্যক্তিকে মুজতাহিদ বলা হয়। মুজতাহিদ ব্যতিত অন্য ব্যক্তিদের ক্ষেত্রে তাকলিদ করা বিধান। কুরআন, হাদিস ও অন্যান্য গবেষণালব্ধ জ্ঞান ব্যবহার করে মুজতাহিদ তার মতামত দিয়ে থাকেন। কুরআন ও হাদিসে সরাসরি উল্লেখ নেই এমন বহু আইন ইজতিহাদের মাধ্যমে নির্ধারিত হয়েছে।
শাইখ মুহাম্মদ বিন উছাইমীন (রহ.) বলেন:
ইজতিহাদের কিছু শর্ত আছে। যেমন:
গ্রাফিক্যাল ইউজার ইন্টারফেস
একটি গ্রাফিক্যাল ইউজার ইন্টারফেস বা চিত্রভিত্তিক ব্যবহারকারি ইন্টারফেস বা পদ্ধতি সংক্ষেপে GUI কখনো কখনো উচ্চারণ করা হয় "গুআই" বা "জি-ইউ-আই" হল এমন একধরনের পদ্ধতি যা ব্যবহারকারিকে ইলেক্ট্রনিক যন্ত্রের সাথে পারস্পরিক ক্রিয়া বা মিথস্ক্রিয়া করার সুযোগ দেয় চিত্রের মাধ্যমে। চিত্রগুলো আইকন এবং দৃশ্যমান নির্দেশক যেমন গৌণ সংকেত হতে পারে, যা লেখা ভিত্তিক পদ্ধতির ঠিক উল্টো। এটির প্রচলন করা হয় কমান্ড লাইন পদ্ধতির বিপুল কমান্ড মুখস্থ রাখার কষ্টের কথা বিবেচনা করে, যেখানে কিবোর্ডের মাধ্যমে নির্দেশগুলো লিখে দিতে হত।
এই পদ্ধতির পরিবেশে ব্যবহারকারি সাধারণত চিত্রভিত্তিক বিভিন্ন উপাদানকে সরাসরি ব্যবহার করে। কম্পিউটার ছাড়াও হাতে রেখে ব্যবহার করা যায় এমন যন্ত্রেও এটির ব্যবহার দেখা যায় যেমন এমপি৩ প্লেয়ার, বহনযোগ্য মিডিয়া প্লেয়ার, গেমিং যন্ত্র এবং ঘরে ব্যবহৃত ছোট যন্ত্রপাতি, অফিস এবং শিল্প কারখানার বিভিন্ন যন্ত্রপাতিতে। জিইউআই সংজ্ঞাটি নিম্ন-রেজুলশনের ইন্টারফেসের প্রকারের ক্ষেত্রে ব্যবহৃত হয় না যাদের প্রদর্শনী রেজুলশন যেমন ভিডিও গেমস (যেখানে এইচইউডি বেছে নেয়া হয়) অথবা সামান্তরিক প্রদর্শনীতে যারা সীমাবদ্ধ নয় যেমন ভলিউমেট্রিক প্রদর্শনী যেহেতু সংজ্ঞানুযায়ী দুই মাত্রার প্রদর্শনী যা সমষ্টিগত শ্রেণীর তথ্য বণর্না করতে সক্ষম তাতেই সীমাবদ্ধ, পার্ক (পালো অল্টো রিসার্চ সেন্টর) কম্পিউটার বিজ্ঞানের রীতিনুযায়ী।
23
আল-কাকা ইবনে আমর আত-তামিমি
আল কাকা ইবনে আমর আত তামিমি () ছিলেন বনু তামিম গোত্রের ব্যক্তি| আহনাফ ইবনে কায়েসের সময়ে তিনি মুসলমান হন। ইয়ারমুকের যুদ্ধ এবং কাদিসিয়ার যুদ্ধে খালিদ বিন ওয়ালিদের নেতৃত্বে রাশিদুন সেনাবাহিনীর সেনাদলগুলোর একটির সেনাপ্রধান হিসেবে তিনি দায়িত্ব পালন করেন এবং দুটোতেই বিজয় অর্জন করেন। খলিফা থাকাকালে আবু বকর তাকে একবার একহাজার সৈন্যের সমতুল্য বলে প্রশংসা করেছিলেন। তাই তার পরবর্তী খলিফা উমর (রাঃ) তাকে কাদিসিয়ার যুদ্ধে খালিদ বিন ওয়ালিদকে সাহায্য করার জন্য কিছু সংখ্যক দেহরক্ষীসহ পাঠান।
আইপিভি৪
ইন্টারনেট প্রটোকল ভার্সন ৪ (আইপিভি৪) হল ইন্টারনেট প্রটোকল বা আইপির চতুর্থ সংস্করণ এবং এটিই ইন্টারনেটের বেশিরভাগ যোগাযোগে ব্যবহৃত হয়। অন্য একটি উন্নত সংস্করণ আইপিভি৬, বানানো হয়েছে এবং বিভিন্ন পর্যায়ে বাস্তবায়নে রয়েছে। আইপিভি৪ বর্ণনা করা হয়েছে আইইটিএফ প্রকাশনা আরএফসি ৭৯১ (সেপ্টেম্বর ১৯৮১) যা আগের আরএফসি ৭৬০ (১৯৮০) কে প্রতিস্থাপিত করেছে।
এটি হল একটি যোগাযোগবিহীন প্রটোকল প্যাকেট-সুইচড নেটওয়ার্কে ব্যবহারের জন্য। এটি সর্বোত্তম চেষ্টায় বিতরণের মডেলে কাজ করে। যাতে এটি বিতরন করার কোন নিশ্চয়তা দেয় না, এমনকি কোন সঠিক ধাপের নিশ্চয়তা বা প্রতিলিপির বিতরণকে এড়িয়ে যায় না। এই বৈশিষ্ট্য যাতে ডাটার শুদ্ধতা, ঠিক করা হয় উপরের স্তরের পরিবহন প্রটোকল যেমন ট্রান্সমিশন কন্ট্রোল প্রটোকল (টিসিপি) দিয়ে।
আইপিভি৪ ৩২-বিট ঠিকানা ব্যবহার করে যা ঠিকানা স্থানকে সীমিত করে ৪ ২৯৪ ৯৬৭ ২৯৬ ঠিকানা।
একটি আইপি প্যাকেটে হেডার এবং ডাটা বিভাগ থাকে। একটি আইপি প্যাকেটে ডাটা চেকসাম বা কোন ফুটার থাকে না ডাটা বিভাগের পরে।
সাধারনত সংযোগ স্তরে আইপি প্যাকেট থাকে ফ্রেম আকারে সিআরসি ফুটার সহকারে। এই সিআরসি ফুটার বেশিরভাগ ভুল ধরে এবং সাধারণত এন্ড-টু-এন্ড টিসিপি স্তরে চেকসামগুলো অন্যান্য ভুলগুলো চিহ্নিত করে।
মুর্তজা খান
মুর্তজা খান (জন্ম: ১০ই অক্টোবর, ১৮৯৯) রাধনপুর রাজ্যে বাবি রাজবংশের দশম নবাব ছিলেন।
মুর্তজা খান ১৮৯৯ খ্রিস্টাব্দের ১০ই অক্টোবর রাধনপুর রাজ্যে জন্মগ্রহণ করেন। তাঁর পিতার নাম ছিল জোরাওয়ার খান। তিনি রাধনপুর উচ্চ বিদ্যালয় এবং রাজকোটে অবস্থিত রাজকুমার কলেজে শিক্ষালাভ করেন। ১৯২৫ খ্রিস্টাব্দের অক্টোবর মাসে তিনি পালনপুর রাজ্যের নবাব তালে মহম্মদ খানের জ্যেষ্ঠা কন্যা উমরাও বিবি সাহিবাকে বিবাহ করেন। ১৯২৯ খ্রিস্টাব্দের ১২ই ডিসেম্বর তিনি রাধনপুর রাজ্যের নবম নবাব মহম্মদ জালালউদ্দীন খানের একমাত্র কন্যা মনভের বখতে সাহিবাকে বিবাহ করেন। ১৯৩৬ খ্রিস্টাব্দের ৪ঠা ডিসেম্বর মহম্মদ জালালউদ্দীন খানের মৃত্যু হলে তিনি রাধনপুর রাজ্যের সিংহাসনে আরোহণ করেন। ১৯৪৮ খ্রিস্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিস্টাব্দের ২৮শে ডিসেম্বর ভারত সরকার সংবিধান সংশোধন করলে তাঁর নবাব পদের বিলুপ্তি ঘটে।
রাধনপুর রাজ্য
রাধনপুর (গুজরাটি: રાધનપુર) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৮ খ্রিষ্টাব্দের ১০ই জুন এই রাজ্যকে ভারতে অন্তর্ভুক্ত করা হয়।
রাধনপুরের ফৌজদার বাবি রাজবংশের প্রথম জওয়ান মর্দ খান ১৭২৯ খ্রিস্টাব্দে নবাব উপাধি ধারণ করেছিলেন, কিন্তু এই অঞ্চলের প্রকৃত স্বাধীন নবাব হিসেবে তাঁর পুত্র দ্বিতীয় জওয়ান মর্দ খান প্রথম এই রাজ্য শাসন করেন। তিনি আহমেদাবাদ শহরে মারাঠা সৈন্যদের একটি অবরোধ প্রতিরোধ ও আক্রমণের বিরুদ্ধে প্রতিরক্ষার দায়িত্বে ছিলেন, কিন্তু পরে শহর সমর্পণ করতে বাধ্য হন। ১৭৫৩ খ্রিস্টাব্দের ৩০শে মার্চ তাঁকে ক্ষতিপূরণ হিসেবে মারাঠারা পত্তন, বড়নগর, সামি, মুনিপুর, থরড়, বিশালনগর, খেরালু, রাধনপুর, বিজাপুর ও থরওয়ারাহ প্রভৃতি অঞ্চলের জায়গীর প্রদান করলে রাধনপুরকে কেন্দ্র করে তিনি স্বাধীন রাজ্য গঠন করেন। তাঁর পৌত্র [[প্রথম মহম্মদ শের খান ১৮১৩ খ্রিস্টাব্দের ১৬ই ডিসেম্বর ব্রিটিশদের সঙ্গে সন্ধিচুক্তি করে তাঁর রাজ্যকে ব্রিটিশ রক্ষাধীন রাজ্যে পরিণত করেন। নবাব [[মহম্মদ জোরাওয়ার শের খান]] ও [[মহম্মদ বিসমিল্লাহ খান|মহম্মদ বিসমিল্লাহ খানের]] রাজত্বকালে রাজ্যে আধুনিক শিক্ষাব্যবস্থা, বিচারব্যবস্থা, স্বাস্থ্যকেন্দ্র ও সেচব্যবস্থার উন্নতি সাধিত হয়। রাজ্যের অষ্টম নবাব [[দ্বিতীয় মহম্মদ শের খান]] নাবালক অবস্থায় সিংহাসনলাভ করলে ১৮৯৫ খ্রিস্টাব্দ থেকে ১৯০৭ খ্রিস্টাব্দ পর্যন্ত ডব্লিউ. বীল, ম্যালকম থমাস লাইড, জর্জ ব্রুডরিক ও'ডোনেল, ফ্রেডরিক উইলিয়াম ওডহাইস এবং নর্মান সিনক্লেয়ার কগহিল প্রভৃতি ব্রিটিশ আধিকারিকেরা রাজপ্রতিনিধি রূপে রাজ্যশাসন করেন। তাঁর আমলে রাজ্যে বিনামূল্যে শিক্ষাব্যবস্থার প্রচলন হয়। পরবর্তী নবাব [[মহম্মদ জালালউদ্দীন খান|মহম্মদ জালালউদ্দীন খানের]] রাজত্বকালে অভ্যন্তরীণ করপ্রদান ব্যবস্থাকে বাতিল করা হয়। রাজ্যের অন্তিম নবাব [[মুর্তজা খান]] ১৯৪৮ খ্রিস্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিস্টাব্দের ২৮শে ডিসেম্বর [[ভারত সরকার]] [[ভারতীয় সংবিধান|সংবিধান]] সংশোধন করলে রাজ্যের নবাব পদের বিলুপ্তি ঘটে।
রাধনপুর রাজ্যের নবাবরা [[বাবি রাজবংশ|বাবি রাজবংশের]] একটি প্রশাখার অন্তর্গত। পরিবারগত দিক থেকে তাঁরা [[জুনাগড় রাজ্য|জুনাগড়]] ও [[বালাসিনোর রাজ্য|বালাসিনোর রাজ্যের]] নবাবদের সঙ্গে সম্পর্কযুক্ত। এই রাজ্যের নবাবদের তালিকা নিম্নে প্রদত্ত হল-[[বিষয়শ্রেণী:ভারতের দেশীয় রাজ্য]]
[[বিষয়শ্রেণী:কাথিয়াওয়াড় এজেন্সি]]
[[বিষয়শ্রেণী:পশতুন রাজবংশ]]
[[বিষয়শ্রেণী:বোম্বে প্রেসিডেন্সি]]
[[বিষয়শ্রেণী:গুজরাটের দেশীয় রাজ্য]]
মার্শাল ম্যাকলুহান
হার্বার্ট মার্শাল ম্যাকলুহান, (জন্ম: ২১ জুলাই, ১৯১১ - মৃত্যু: ৩১ ডিসেম্বর, ১৯৮০) ইংরেজি সাহিত্যে কানাডীয় অধ্যাপক ও দার্শনিক ছিলেন। পরবর্তীকালে মার্শাল ম্যাকলুহান প্রচারমাধ্যমের দিকে ঝুঁকে পড়েন। প্রচারমাধ্যমের মাধ্যমে সমাজের প্রভাব বিষয়ে তাঁর সম্যক আগ্রহ ছিল। তাঁকে `বিশ্বগ্রাম ধারণার জনক বা প্রবর্তক' হিসেবে আখ্যায়িত করা হয়ে থাকে।
বিজ্ঞাপন ও টেলিভিশন শিল্পে তিনি বেশকিছু বিষয়ে ব্যবহারিক প্রয়োগ নিয়ে কাজ করে গেছেন। 'আন্ডারস্ট্যান্ডিং মিডিয়া: দি এক্সটেনশনস অব ম্যান' তাঁর অন্যতম সেরা গ্রন্থ।
প্রচারমাধ্যমকে বার্তাবাহক ও বিশ্বগ্রাম হিসেবে পরিচিত করে জনপ্রিয় হয়েছেন তিনি। ১৯৬০-এর দশকের শেষদিক পর্যন্ত প্রচারমাধ্যম থেকে দূরে থাকলেও ১৯৭০-এর দশকের শুরুতে এতে প্রভাববিস্তার করতে শুরু করেন। তাঁর মৃত্যু পরবর্তী বছরগুলোয় শিক্ষাঙ্গনে বিতর্কিত ব্যক্তিত্ব হিসেবে আলোচনা অব্যাহত রয়েছে। ইন্টারনেট ব্যবস্থা প্রবর্তনের পর তাঁর কার্যাবলী ও দৃষ্টিভঙ্গী পুণরায় আগ্রহের কেন্দ্রবিন্দুতে পরিণত হয়।
ম্যাকলুহানের "দ্য গুটেনবার্গ গ্যালাক্সি: দ্য মেকিং অব টাইপোগ্রাফিক ম্যান" (১৯৬২) মূলতঃ মুদ্রণের ইতিহাস ও সমাজে এর প্রভাব সম্পর্কিত গ্রন্থ। এ গ্রন্থে ম্যাকলুহান দেখিয়েছেন যে কিভাবে বর্ণলিখন, মুদ্রণ শিল্প ও পরবর্তীকালে গণমাধ্যমে চিন্তাধারার প্রতিফলন ঘটে যা পরবর্তীতে সামাজিক সংগঠনে প্রভাববিস্তার করে।
গ্রন্থে তাঁর জীবন দর্শন নিম্নরূপ:-
"আন্ডারস্ট্যান্ডিং মিডিয়া: দি এক্সটেনশনস অব ম্যান" প্রচারমাধ্যমের প্রতিক্রিয়া বিষয়ক পথিকৃৎ শিক্ষা। এ গ্রন্থে প্রচারমাধ্যমের প্রভাবে তাদের কর্মসূচী গুরুত্বপূর্ণ দিকে ধাবিত হবার কথা তুলে ধরা হয়। কিভাবে বিভিন্ন মাধ্যম সমাজে প্রভাববিস্তার করে তারই চেষ্টা সম্পর্কে বুঝানো হয়েছে এখানে। ম্যাকলুহানের মতে প্রচারমাধ্যম ভূমিকা রাখছে। এটি শুধুমাত্র তথ্য সরবরাহ করেই ক্ষান্ত হয় না বরং প্রচারমাধ্যম নিজেই অন্যতম চরিত্র। ম্যাকলুহান এ গ্রন্থে লিখেছেন যে, একটি প্রজ্জ্বলিত বাল্ব তার স্বকীয় উজ্জ্বলতার মাধ্যমে পরিবেশ সৃষ্টিতে সক্ষম।
গ্রন্থের অন্যতম প্রসিদ্ধ বাক্য হচ্ছে - দ্য মিডিয়াম ইজ দ্য ম্যাসেজ। (প্রচারমাধ্যমই বার্তা) এটি একটি ধারণা যা একটি প্রচারমাধ্যম যেমন টেলিভিশন প্রকৃতপক্ষে বিভিন্ন তথ্য প্রদানের মাধ্যম হিসেবে দেখা ও অনুধাবনের মাধ্যমে প্রভাববিস্তার ঘটায়।
দ্য মিডিয়াম ইজ দ্য ম্যাসেজ: অ্যান ইনভেনটরি অব ইফেক্টস (১৯৬৭) গ্রন্থটি ব্যাপকভাবে পাঠক কর্তৃক সমাদৃত হয়। বিশ্বব্যাপী প্রায় এক মিলিয়ন কপি বিক্রয় হয়।
২০১৪ বাংলাদেশ চ্যাম্পিয়নশিপ লীগ
২০১৪ বাংলাদেশ চ্যাম্পিয়নশিপ লীগ ২৬ ফেব্রুয়ারি ২০১৪ তারিখে শুরু হয়। যেখানে ৭টি দল হোম ও এওয়ে পদ্ধতিতে একে-অপরের সঙ্গে খেলে। আগ্রনী ব্যাংক স্পোর্টিং ক্লাব প্রতিযোগিতায় চ্যাম্পিয়ন হয়।
নিম্নলিখিত ৭টি ক্লাব ২০১৪ মৌসুমের সময় বাংলাদেশ চ্যাম্পিয়নশিপ লীগে অংশ নেন।এই মৌসুমে মোট ২টি মাঠে খেলা হয়। মাঠগুলি হল-
বাংলাদেশ চ্যাম্পিয়নশিপ লীগ
বাংলাদেশ চ্যাম্পিয়নশিপ লীগ বাংলাদেশ ফুটবল ফেডারেশন দ্বারা পরিচালিত বাংলাদেশের দ্বিতীয় স্তরের ফুটবল লীগ। স্পন্সরশিপজনিত কারণে এটি প্রিমিয়ার ব্যাংক বাংলাদেশ চ্যাম্পিয়নশিপ লীগ হিসাবেও পরিচিত।
বাংলাদেশ ফুটবল ফেডারেশন (বাফুফে) ২০০৭ সালে দেশের প্রথম পেশাদার ফুটবল লীগ চালু করে। ২০১১ সালে পেশাদার ফুটবল লীগের দ্বিতীয় স্তর আয়োজনের সিদ্ধান্ত নেয় বাফুফে। ২০১২ প্রিমিয়ার লীগের সাথে ২য় স্তর পেশাদার লীগ বাফুফে প্রথম বারের মত চালু করে।
এখন পর্যন্ত চ্যাম্পিয়নরা হল:
নিম্নলিখিত ১০টি ক্লাব ২০১৭ মৌসুমের সময় বাংলাদেশ চ্যাম্পিয়নশিপ লীগে অংশ নেন।এই মৌসুমে মোট ২টি মাঠে খেলা হয়। মাঠগুলি হল-
বাংলাদেশের বেসরকারী ব্যাংক প্রিমিয়ার ব্যাংক লিমিটেড প্রথম মৌসুমে থেকে এই লীগের পৃষ্ঠপোষক।
text-align:center;
মাইকেল অ্যাথারটন
মাইকেল অ্যান্ড্রু অ্যাথারটন, ওবিই (; জন্ম: ২৩ মার্চ, ১৯৬৮) ল্যাঙ্কাশায়ারের ফেইলসওর্থ এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে অধিনায়কের দায়িত্ব পালন করেছেন। বর্তমানে তিনি ধারাভাষ্যকার ও সাংবাদিকতার সাথে জড়িত আছেন। ডানহাতি উদ্বোধনী ব্যাটসম্যান মাইকেল অ্যাথারটন কাউন্টি ক্রিকেটে ল্যাঙ্কাশায়ার দলে প্রতিনিধিত্ব করেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন তিনি।
অ্যাথারটন ইংল্যান্ডের ল্যাঙ্কাশায়ারের ফেইলসওর্থে জন্মগ্রহণ করেন। তাঁর পরিবার খেলাধূলার সাথে জড়িত। বাবা ১৯৬০-এর দশকে ম্যানচেস্টার ইউনাইটেড ফুটবল দলের গোলরক্ষক ছিলেন। ২০১৪ সালে ভারত দলের ইংল্যান্ড সফরে অনুষ্ঠিত ১ম টেস্টে তিনি জানান যে, তাঁর বাবা কেবলমাত্র সংরক্ষিত খেলোয়াড় ছিলেন; দলের প্রথম একাদশের পক্ষে কোন খেলায় অংশ নেননি।
২৫ বছর বয়সে ইংল্যান্ড দলের অধিনায়ক হিসেবে মনোনীত হন। তিনি দলকে ৫৪ টেস্টে নেতৃত্ব দেন। ফাস্ট বোলিংয়ের রাজত্বকালে তিনি দৃঢ়তার পরিচয় দিয়েছেন। এ প্রেক্ষিতে ২০১১ সালে তাঁর রক্ষণাত্মক ব্যাটিংকে যুদ্ধক্ষেত্রের পরিখার ন্যায় হিসেবে বর্ণনা করা হয়েছে। দক্ষিণ আফ্রিকান অ্যালান ডোনাল্ড ও অস্ট্রেলীয় গ্লেন ম্যাকগ্রা’র বোলিং তিনি আস্থার সাথে মোকাবেলা করেন। যখন ইংল্যান্ডের ব্যাটিংয়ে ধারাবাহিকতার অভাব ও বহিঃবিশ্বে দলের যথেষ্ট নিম্নমূখীকালীন ফলাফলের সময় তিনি খেলেছেন।
খেলোয়াড়ী জীবনে তিনি বেশ কয়েকবার বিতর্কিত ভূমিকায় অংশগ্রহণ করেন। তন্মধ্যে বলে ক্ষত সৃষ্টি ও প্রচারমাধ্যমের সাথে বাদানুবাদ অন্যতম। তাঁর ভাষায়, খেলোয়াড় থাকাকালীন তিনি এ বিষয়ে ভাল জানতেন না।
১৯৯৪ সালে ইংল্যান্ডের দলনায়ক থাকা অবস্থায় স্বীয় পকেট থেকে রক্ষিত ধূলা দিয়ে বলে আঁচড় কাটার অভিযোগের ন্যায় বিতর্কের সূত্রপাত ঘটান তিনি। ওভালে সদ্য আন্তর্জাতিক ক্রিকেট অঙ্গনে ফিরে আসা সফরকারী দক্ষিণ আফ্রিকা দলের বিপক্ষে খেলাকালীন এ ঘটনা ঘটে।
পিঠের ব্যথায় তাঁর খেলোয়াড়ী জীবনের সমাপ্তি ঘটে। ১৯৯০-এর দশকে ইংল্যান্ডের শীর্ষস্থানীয় ব্যাটসম্যানের মর্যাদা পেয়েছেন। অবসর নেয়ার পর তিনি সাংবাদিকতার দিকে ঝুঁকে পড়েন। বর্তমানে তিনি স্কাই স্পোর্টসের ক্রিকেট ধারাভাষ্যকার হিসেবে কর্মরত।
বাংলাদেশে বৌদ্ধধর্ম
বৌদ্ধধর্ম বাংলাদেশের তৃতীয় সর্বাধিক প্রচলিত ধর্মবিশ্বাস ও এদেশের বৌদ্ধধর্মালম্বীদের মাঝে মূলত থেরবাদ প্রচলিত। বাংলাদেশ শিক্ষা তথ্য ও পরিসংখ্যান ব্যুরোর হিসাব অনুযায়ী বর্তমানে বাংলাদেশের জনসংখ্যার ০.৭ শতাংশ বৌদ্ধ। এদের ৬৫ শতাংশের বসবাস পার্বত্য চট্টগ্রাম অঞ্চলে, যেখানে চাকমা, মারমা, তনচংগা ও আদিবাসী বৌদ্ধ সম্প্রদায়ের প্রধান ধর্মবিশ্বাস ও চট্টগ্রামে ৩৫ শতাংশ আদি বাঙালি বড়ুয়াদের বসবাস। এছাড়াও বাংলাদেশের বিভিন্ন অঞ্চলে বিশেষ করে ঢাকাতে, বরগুনা ও পটুয়াখালীতে বৌদ্ধদের বসবাস রয়েছে।
চট্টগ্রামে অনেক বৌদ্ধ মঠ ও বিহার রয়েছে এবং বিহারগুলো ধর্মীয় শিক্ষাকেন্দ্র,এখানে ছাত্ররা বাংলা,পালি ভাষা ও বন্দনা শেখে,এখানে আবাসিক শিক্ষা শেষে তারা দৈনন্দিন কাজকর্মে ফিরে আসে। স্থানীয় বৌদ্ধ মন্দিরগুলো গ্রামীন জীবনের একটি গুরুত্বপূর্ণ অংশ।
বৌদ্ধদের প্রধান ধর্মীয় উৎসব এর মধ্য-
উল্লেখ্য যোগ্য,
চাকমা, মারমা ও তৎঞ্চগা পার্বত্যবাসীদের নিজস্ব সংস্কৃতি বৈচিত্র রয়েছে যা দেশের সংস্কৃতিকে সমৃদ্ধি করেছে,
উল্লেখ্য যোগ্য
ধর্ম গুরু
উইন্ডোজ ২০০০
উইন্ডোজ ২০০০ একটি অপারেটিং সিস্টেম যা ক্লায়েন্ট বা ব্যবহারকারি এবং সার্ভার উভয় কম্পিউটারে ব্যবহার করা যায়। এটি মাইক্রসফট কর্তৃক উৎপাদিত এবং প্রস্তুতকারকের জন্য ছাড়া ডিসেম্বর ১৫, ১৯৯৯ সনে। ২০০০ সনের ১৭ই ফেব্রুয়ারি এটি খুচরা বাজারের চালু করা হয়। এটি উইন্ডোজ এনটি ৪.০ সফল উত্তরাধিকার এবং এটিই উইন্ডোজ এনটি পদবির ধারক হিসেবে শেষ সংস্করণ। এটি উইন্ডোজ এক্সপি (ছাড়া হয় অক্টোবর ২০০১) এবং উইন্ডোজ সার্ভার ২০০৩ (ছাড়া হয় এপ্রিল ২০০৩) দ্বারা স্থলাভিষিক্ত করা হয়। যখন উন্নয়ন করা হত তখন এটি উইন্ডোজ এনটি ৫.০ নামে পরিচিত ছিল।
এর চারটি সংস্করণ ছাড়া হয় প্রফেশনাল, সার্ভার, এডভান্সড সার্ভার এবং ডেটাসেন্টার সার্ভার। পরের দুটো অন্যান্য সংস্করণগুলোর পরে প্রস্তুতকরণের জন্য ছাড়া হয়। যদিও একেকটি সংস্করণ একেক ভোক্তাকে লক্ষ্য করে তৈরি তবুও তাদের মধ্যে মূল বৈশিষ্ট্য মিল ছিল যেমন সিস্টেম ইউটিলিটিতে মাইক্রোসফট ম্যানেজমেন্ট কনসোল এবং সিস্টেম এডমিনিস্ট্রেশন এ্যাপ্লিকেশন।
কয়েকটি নতুন সহায়ক প্রযুক্তির মাধ্যমে প্রতিবন্ধী সমর্থন উন্নত করা হয়েছিল উইন্ডোজ এনটি ৪.০ থেকে। মাইক্রোসফট ভাষার সমর্থন বৃদ্ধি করেছিল, স্থানীয় তথ্যসহ।
অপারেটিং সিস্টেমের প্রতিটা সংস্করণই এনটিএফএস ৩.০, এনক্রিপশন ব্যবস্থা এবং সাধারণ ও গতিময় ডিস্ক স্টোরেজ সমর্থন করত। উইন্ডোজ ২০০০ সার্ভারের কিছু বাড়তি বৈশিষ্ট্য ছিল যেমন একটিভ ডিরেক্টরি সেবা, বন্টিত ফাইল ব্যবস্থা এবং অনাবশ্যক স্টোরেজ ভলিউমের ভুল ধরা ইত্যাদি। এটি হস্তচালিত এবং সরাসরি ইন্সটলের সুবিধা ছিল। সরাসরি/সয়ংক্রিয় ইন্সটলেশন নির্ভর করে উত্তর ফাইলের উপর যা ব্যবহার করা হয় ইনস্টলেশনের তথ্য ভর্তির কাজে এবং সিস্টেম প্রিপারেশন টুলের মাইক্রোসফট সিস্টেমস ম্যানেজমেন্ট সার্ভার ব্যবহার করে বুটেবল সিডির মাধ্যমে তার কার্যকর করা যায়।
মাইক্রোসফট সেই সময়ের সবচেয়ে নিরাপদ উইন্ডোজ সংস্করণ হিসেবে উইন্ডোজ ২০০০ তৈরি করেছিল। যদিও এটি বিভিন্ন উচ্চ মানের ভাইরাস আক্রমণের বিষয়বস্তু হয়ে উঠে যেমন কোড রেড এবং নিমডা। এটি বাজারে ছাড়ার পর থেকে ১০ বছর যাবৎনিরবিচ্ছিন্নভাবে নিরাপত্তা প্যাচ পেতে থাকে এর ঝুঁকি কমানোর জন্য প্রায় প্রতি মাসে, এভাবে এটি তার শেষ পর্যন্ত (জুলাই ১৩, ২০১০) সমর্থন পেয়েছিল।
জান্নাতুল মুয়াল্লা
জান্নাতুল মুয়াল্লা ( جنة المعلى - "Garden of the Mualla" ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ (সা) এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।
হিজরতের পূর্বে মুহাম্মদ (সা) এর অনেক আত্মীয়কে এখানে দাফন করা হয়েছে। বিখ্যাত কবরগুলোর উপর বিভিন্ন সময় গম্বুজ ও স্থাপনা নির্মিত হয়েছিল। পরবর্তীতে সৌদি আরব সরকার তা ধ্বংস করে দেয়।
এখানে সমাহিত গুরুত্বপূর্ণ ঐতিহাসিক ব্যক্তিগণের মধ্যে রয়েছেন,
১৯২৫ সালে আবদুল আজিজ ইবনে সৌদের শাসনামলে জান্নাতুল মুয়াল্লার মাজারগুলো ধ্বংস করা হয়। একই বছর জান্নাতুল বাকির মাজারগুলোও ধ্বংস করা হয়। এসময় বহির্বিশ্বের মুসলিম সম্প্রদায় প্রতিবাদ জানালেও এসব ধ্বংস করে ফেলা হয়।